**Dėl padėkos žodžių (2023-08-31)**

Kai norime kam nors padėkoti, renkamės jaustukus *ačiū* arba *dėkui*. Abu jaustukai vartotini. Tiesa, juos galima pakeisti veiksmažodžiu *dėkoju*. Stengdamiesi sustiprinti savo jausmus, padėkos žodžius sustipriname įvairiais prieveiksmiais ar juos pakeičiančiomis konstrukcijomis, pavyzdžiui, *labai, širdingai, iš visos širdies ačiū, dėkui, dėkoju.* Tačiau dažnai girdime ir patys pasakome: ačiū labai, dėkui širdingai ar pan. Ar geri tokie pasakymai?

Norėdami nuoširdžiai padėkoti, turėtume rinktis tokią konstrukciją, kur prieveiksmis ar jį atstojanti žodžių grupė eina prieš veiksmažodį ar jaustuką, pvz.: *nuoširdžiai, širdingai, iš visos širdies dėkoju (ačiū, dėkui).*

*Parengė kalbos tvarkytoja Inga Radzevičienė*